Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: szóló 1997. évi CXLVI. törvény 19. §-a (5) bekezdésének
Paragraph Index: 284

szóló 1997. évi CXLVI. törvény 19. §-a (5) bekezdésének figyelembevétele. Tekintettel arra, hogy a céljellegű decentralizált támogatással a Belügyminisztérium felé a területfejlesztési tanácsnak beszámolási és elszámolási kötelezettsége is van, az adatok feldolgozhatósága érdekében javasolt a melléklet szerinti pályázati adatlap használata. Vis maior támogatások A területfejlesztési tanács a céljellegű decentralizált támogatás éves keretének első félévben legalább 10%-át, a második félévben halmozottan legalább 20%-át az önkormányzati feladatokat érintő természeti és más katasztrófából eredő károk enyhítésére kell felhasználnia ahhoz, hogy további vis maior esetekkel összefüggő kárenyhítésre a vis maior központi tartalékból támogatást igényelhessen. Amennyiben a 20%-os elkülönített keret az év végéig nem kerül felhasználásra, a maradvány ugyanúgy átvihető a következő évre mint a felhalmozási keretrész maradványa, de a következő évben ez a maradvány az egész céljellegű decentralizált támogatási keretösszeget növeli meg

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes